**ALT OM LIVERPOOL**

ALT OM Liverpool har alle de informationer, en ægte Liverpool-fan skal bruge: historien bag klubbens oprindelse, logo, spillertrøje og stadion samt alle titler og rekorder.

Endetribunen The Kop, ’This is Anfield’-skiltet og sangen ’You’ll never walk alone’; der er masser af nostalgi og historie i den traditionsrige klub, der dog også er mærket af tragedierne Heysel i 1985 og Hillsborough i 1989.

ALT OM LIVERPOOL portrætterer klublegender som Kevin Keegan, Kenny Dalglish, Jan Mølby, Robbie Fowler, Steven Gerrard, Jamie Carragher, Daniel Agger, Fernando Torres, Luis Suárez og Andy Carroll.

Managerlegenderne Bill Shankly og Bob Paisley er selvfølgelig også med i bogen.

I et interview fortæller Dan Eggen om sit mål for Brøndby på Anfield i 1996 og om sit andet møde med Liverpool, da hans spanske klub Alavés tabte UEFA Cup-finalen 5-4 i 2001. I et andet interview fortæller Jørgen Nielsen om sine seks år som målmandsreserve i klubben.

ALT OM LIVERPOOL er fyldt med flotte billeder, facts, citater, statistik og quiz.

**ALT OM LIVERPOOL**

Af Steffen Gronemann

99,95 kr. (vejl. pris)

80 sider

Forlaget Turbulenz

Udkommer den 20. juli 2012

**Anmeldereksemplar**

For kommentarer, anmeldereksemplar, forside og uddrag fra bogen: kontakt Michael Jepsen, tlf.: 40 68 21 25, michael@turbulenz.dk. Forsiden kan downloades på hjemmesiden [www.turbulenz.dk](http://www.turbulenz.dk)